Umro beskućnik koji je ukrao 10 kuna iz škrabice za milodar

ZAGREB: Suđenje protiv Nikole B. (79) započelo je 2014. godine. Ispitali su samo svećenika jer Nikolu policija nije uspjela dovesti na sud. Umro je 12. listopada na Črnomercu u Zagrebu

<p>Kriv sam. Došao sam u crkvu od svećenika tražiti novac. Nisam ga pronašao pa sam se poslužio sam, priznao je krađu istražiteljima Nikola B. (79).<br/> <br/> Nakon više od<strong> tri godine</strong> sudski postupak protiv Nikole napokon je obustavljen jer <strong>je optuženi - umro</strong>. Matični ured Črnomerec ovih je dana izvijestio Općinski kazneni sud u Zagrebu da je Nikola preminuo na njihovu području 12. listopada ove godine. Identificirali su ga u Zavodu za sudsku medicinu i kriminalistiku na Šalati, gdje su zaključili da njegova smrt <strong>nije posljedica nikakvoga kaznenog djela</strong>.</p><p>Beskućnika su uhvatili kako krade 11. prosinca 2013. godine oko 17.30 sati u crkvi Majke Božje Lurdske. S lijeve strane oltara stajala je <strong>kutija za milodare</strong>. Nikola je u kutiju spustio<strong> metar na izvlačenje sa samoljepljivom trakom</strong>, uz pomoć koje je uspio “upecati” jednu novčanicu od <strong>deset kuna</strong>.<br/> U krađi ga je uhvatio svećenik i pozvao policiju. Vjerojatno tad nije ni slutio da će zbog te<strong> jedne novčanice </strong>pokrenuti cijeli pravosudni aparat. Naime, iako se prema tadašnjem Kaznenom zakonu postupak u slučajevima krađe nije pokretao ako je šteta manja od 2000 kuna, u ovom slučaju policija je<strong> morala postupiti prema službenoj dužnosti</strong> i podnijeti kaznenu prijavu protiv počinitelja jer je krađu počinio u <strong>crkvi ili nekoj drugoj vjerskoj ustanovi.</strong> Djelo je okvalificirano kao pokušaj<strong> teške krađe</strong> te je Općinsko državno odvjetništvo u Zagrebu u prosincu 2013. godine podiglo optužnicu protiv Nikole. Uzalud je sutkinja Općinskoga kaznenog suda u Zagrebu zakazivala rasprave, Nikola se <strong>nijednom nije pojavio na sudu</strong>. Uspjela je ispitati tek oštećenog svećenika, koji je rekao da su zvali policiju jer više nisu znali kako beskućnika spriječiti u krađama, a na njihova upozorenja nije reagirao.<br/> <br/> Nije im cilj bio da nesretnik, inače <strong>nezaposleni električar,</strong> završi iza rešetaka, iako mu je za to kazneno djelo prijetila kazna i do osam godina zatvora. Sutkinja je još 2014. godine zbog neodazivanja na sudske pozive i nepoznate adrese <strong>naredila dovođenje optuženika</strong> na sud te je zagrebačka policija raspisala<strong> lokalnu potragu</strong> za njim. Unatoč potrazi, policajci koji su ga u rujnu 2014. godine zatekli na počinjenju još jedne teške krađe nisu ga zadržali nego su ga<strong> pustili nakon što im je dao novu adresu</strong>. No ni na novoj adresi nije primao sudske pozive, pa mu je sutkinja u listopadu 2015. godine odredila<strong> istražni zatvor</strong>. Godinu dana kasnije MUP je za Nikolom raspisao i tjeralicu. Sud mu je odredio i<strong> branitelja po službenoj dužnosti</strong>, koji klijenta nije<strong> ni vidio.</strong></p>